CELEX: 22017D1876
Language: ro
Date: 2016-03-18 00:00:00
Title: Decizia nr. 46/2016 a Comitetului mixt al SEE din 18 martie 2016 de modificare a anexei II (Reglementări tehnice, standarde, încercări și certificare) la Acordul privind SEE [2017/1876]

19.10.2017   
               
               
                  RO
               
               
                  Jurnalul Oficial al Uniunii Europene
               
               
                  L 270/11
               
            DECIZIA NR. 46/2016 A COMITETULUI MIXT AL SEE
      din 18 martie 2016
      de modificare a anexei II (Reglementări tehnice, standarde, încercări și certificare) la Acordul privind SEE [2017/1876]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Directiva 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică (reformare) (1) trebuie încorporată în Acordul privind SEE.
               
            
                  (2)
               
               
                  Directiva 2014/34/UE a Parlamentului European și a Consiliului din 26 februarie 2014 privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (reformare) (2) trebuie încorporată în Acordul privind SEE.
               
            
                  (3)
               
               
                  Directiva 2014/35/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a echipamentelor electrice destinate utilizării în cadrul unor anumite limite de tensiune (3) trebuie încorporată în Acordul privind SEE.
               
            
                  (4)
               
               
                  Directiva 2014/30/UE abrogă, de la data de 20 aprilie 2016, Directiva 2004/108/CE a Parlamentului European și a Consiliului (4), care este încorporată în Acordul privind SEE și care, prin urmare, trebuie eliminată în conformitate cu Acordul privind SEE de la data de 20 aprilie 2016.
               
            
                  (5)
               
               
                  Directiva 2014/34/UE abrogă, de la data de 20 aprilie 2016, Directiva 94/9/CE a Parlamentului European și a Consiliului (5), care este încorporată în Acordul privind SEE și care, prin urmare, trebuie eliminată în conformitate cu Acordul privind SEE de la data de 20 aprilie 2016.
               
            
                  (6)
               
               
                  Directiva 2014/35/UE abrogă, de la data de 20 aprilie 2016, Directiva 2006/95/CE a Parlamentului European și a Consiliului (6), care este încorporată în Acordul privind SEE și care, prin urmare, trebuie eliminată în conformitate cu Acordul privind SEE de la data de 20 aprilie 2016.
               
            
                  (7)
               
               
                  Prin urmare, anexa II la Acordul privind SEE ar trebui modificată în mod corespunzător,
               
            ADOPTĂ PREZENTA DECIZIE:
      Articolul 1
      În anexa II la Acordul privind SEE, capitolul X se modifică după cum urmează:
      
                  1.
               
               
                  După punctul 7d (Directiva 2006/95/CE a Parlamentului European și a Consiliului) se adaugă următoarele puncte:
                  
                              „7e.
                           
                           
                              
                                 32014 L 0030: Directiva 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică (reformare) (JO L 96, 29.3.2014, p. 79).
                           
                        
                              7f.
                           
                           
                              
                                 32014 L 0034: Directiva 2014/34/UE a Parlamentului European și a Consiliului din 26 februarie 2014 privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (reformare) (JO L 96, 29.3.2014, p. 309).
                           
                        
                              7g.
                           
                           
                              
                                 32014 L 0035: Directiva 2014/35/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a echipamentelor electrice destinate utilizării în cadrul unor anumite limite de tensiune (JO L 96, 29.3.2014, p. 357).”
                           
                        
            
                  2.
               
               
                  Textele punctelor 7a (Directiva 94/9/CE a Parlamentului European și a Consiliului), 7c (Directiva 2004/108/CE a Parlamentului European și a Consiliului) și 7d (Directiva 2006/95/CE a Parlamentului European și a Consiliului) se elimină de la data de 20 aprilie 2016.
               
            Articolul 2
      Textele Directivelor 2014/30/UE, 2014/34/UE și 2014/35/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 19 martie 2016, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în Suplimentul SEE ale Jurnalului Oficial al Uniunii Europene.
      
         Adoptată la Bruxelles, 18 martie 2016.
         
            
               Pentru Comitetul mixt al SEE
            
            
               Președintele
            
            Claude MAERTEN
         
      
      
         (1)  JO L 96, 29.3.2014, p. 79.
      
         (2)  JO L 96, 29.3.2014, p. 309.
      
         (3)  JO L 96, 29.3.2014, p. 357.
      
         (4)  JO L 390, 31.12.2004, p. 24.
      
         (5)  JO L 100, 19.4.1994, p. 1.
      
         (6)  JO L 374, 27.12.2006, p. 10.
      
         (*1)  Au fost semnalate obligații constituționale.